recursal/SuperWikiNEXT-32B huggingface dataset:
Ο **Αχαιός ο Νεότερος** (αρχαία ελληνικά: Ἀχαιός (απεβ. 213 π.Χ.) από τη Δυναστεία των Σελευκιδών ήταν στρατηγός, ο οποίος αργότερα αποσχίστηκε και έγινε ηγεμόνας μέρους της Αυτοκρατορίας των Σελευκιδών. Ήταν γιος του Ανδρόμαχου, του οποίου η αδελφή Λαοδίκη Β΄ ήταν παντρεμένη με τον Σέλευκο Β΄ Καλλίνικο, τον πατέρα του  Αντίοχου Γ΄ του Μεγάλου. Ο ίδιος ο Αχαιός ήταν παντρεμένος με την Λαοδίκη, μία από τις κόρες της Λαοδίκης του Πόντου και του  Μιθριδάτης Β΄. Συνόδευσε τον Σέλευκο Γ΄ Κεραυνό στην εκστρατεία στον Ταύρο εναντίον του  Άτταλου Α΄ και μετά την δολοφονία του Σέλευκου Γ΄ εκδικήθηκε το θάνατό του. Αν και θα μπορούσε να καταλάβει εύκολα την εξουσία, παρέμεινε πιστός στον Οίκο των Σελευκιδών. 

Το 223 π.Χ. ο Αντίοχος Γ΄, ο διάδοχος του Σέλευκου Γ΄, τον διόρισε διοικητή όλης της Μικράς Ασίας δυτικά του Ταύρου. Ο Αχαιός ανακατέλαβε όλες τις περιοχές τις οποίες είχε κερδίσει ο Άτταλος για τους Σελευκίδες. Όμως κατηγορήθηκε ψευδώς από τον Ερμεία, τον υπουργό του Αντίοχου Γ΄, ότι είχε πρόθεση να επαναστατήσει, κάτι που ο Αχαιός τελικά έκανε σε αυτοάμυνα: πήρε τον τίτλο του βασιλιά και βασίλευσε σε όλη την περιοχή της Ασίας δυτικά του όρους του Ταύρου. Όσο ο Αντίοχος Γ΄ ήταν σε πόλεμο με τον Πτολεμαίο Δ΄, δεν μπορούσε να βαδίσει εναντίου του Αχαιού. Όμως με την ολοκλήρωση της συνθήκης ειρήνης με τον Πτολεμαίο Δ΄, διέσχισε τον Ταύρο, και ενώνοντας τις δυνάμεις του με αυτές του Αττάλου, απέσπασε από τον Αχαιό όλα τα εδάφη του και κατέλαβε τις Σάρδεις εκτός από την ακρόπολη. Η τελευταία έπεσε στα χέρια του Αντίοχου Γ΄ το 213 π.Χ. μετά από πολιορκία δύο χρόνων, με προδοσία του Βόλη (ο οποίος ήταν στην υπηρεσία του Σωσίβιου, υπουργού του Πτολεμαίου Δ΄). Ο Βόλης υποσχέθηκε στον Αχαιό ότι θα τον διασώσει, αλλά τον παρέδωσε στον Αντίοχο Γ΄, ο οποίος τον θανάτωσε αμέσως.

Παραπομπές
----------

1. ↑  Πολύβιος, 4.51.4, 8.22.11
2. ↑  Polybius, 4.2.6, 4.48, 5.40, 5.42, 5.57, 7.15–18, 8.17–23

Βιβλιογραφία
------------

* Bement, R. B.; *The kingdom of Brass* (1856)
* Πολύβιος; *Ιστορίες*, Evelyn S. Shuckburgh (μετάφραση); Λονδίνο - Νέα Υόρκη, (1889)
* Smith, William (editor); *Dictionary of Greek and Roman Biography and Mythology*, "Achaeus (2)" Αρχειοθετήθηκε 2005-07-10 στο Wayback Machine. Boston, (1867)
Η **Qoros** (κινέζικα: **观致汽车**) είναι αυτοκινητοβιομηχανία που εδρεύει στην Σανγκάη, Κίνα. Ιδρύθηκε τον Δεκέμβριο του 2007 με την αρχική ονομασία **Chery Quantum Automotive Corporation (CQAC)** και είναι υπό την επιτήρηση της επίσης κινέζικης αυτοκινητοβιομηχανίας Chery και της διαχειριστικής εταιρείας Kenon Holdings που εδρεύει στο Τελ Αβίβ.

Ονομασία
--------

Το 2011 η ονομασία άλλαξε και έγινε η σημερινή, η οποία σημαίνει «Q» (Quality = ποιότητα) και «oros» όπου η προσφώνηση είναι όμοια με την λέξη «chorus» Ελληνικής σημασίας, αποδεικνύοντας την διεθνή παρουσία και ως στόχο την παγκόσμια παραγωγή. Σαν μάρκα παράγει μέχρι στιγμής αυτοκίνητα υπο την μορφή μικρομεσαίων και τζιποειδών κατηγοριών όπως το Qoros 3 και το Qoros 5.

Βασικά στοιχεία
---------------

Η Qoros με την παρουσίαση του πρώτου της μοντέλου, Qoros 3, επεκτάθηκε αρχικά και στην αγορά της Ευρώπης, όμως τελικώς δεν παρέμεινε σε αυτήν, κυκλοφορώντας το μοντέλο μόνο για έναν χρόνο, λόγω χαμηλών πωλήσεων. Σήμερα, επενδύει αποκλειστικά στην αγορά της Κίνας.

Σαν αυτοκινητοβιομηχανία δίνει έμφαση στην ποιότητα, την ασφάλεια και την σύγχρονη τεχνολογία, συνεργαζόμενη με κατασκευαστικές εταιρείες σε Ευρώπη και Αμερική, όπως οι: Bosch, TRW, Continental, Magna Steyr, Microsoft και Iconmobile.

Οχήματα
-------

Τα κύρια οχήματα που παράγει μέχρι στιγμής είναι τα εξής:

* Qoros 3 (2013-)*Qoros 3* (2013-)
* Qoros 5 (2016-)*Qoros 5* (2016-)

Παραπομπές
----------

1. ↑  «Qoros Automotive Co». Bloomberg. Ανακτήθηκε στις 11 Μαρτίου 2017.
2. ↑  «Kenon Holdings». Kenon Holdings. Ανακτήθηκε στις 13 Μαρτίου 2017.
3. ↑  «QOROS models & history». Auto Evolution. Ανακτήθηκε στις 13 Μαρτίου 2017.
4. ↑  «Qoros Find A Dealer». Qoros. Αρχειοθετήθηκε από το πρωτότυπο στις 2 Ιανουαρίου 2017. Ανακτήθηκε στις 11 Μαρτίου 2017.
5. ↑  «Qoros Group». Qoros Slovenia. Αρχειοθετήθηκε από το πρωτότυπο στις 4 Οκτωβρίου 2014. Ανακτήθηκε στις 13 Μαρτίου 2017.

  


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Μοντέλα Chery |
| --- |
|  |
| Μάρκες | 
* Chery
* Chery Jaguar Land Rover (50%)
* Qoros (25%)
 |
|  |
| Παλαιότερες μάρκες | 
* Riich
 |
|  |
| Μοντέλα | 
* Chery QQ
* Chery A1
* Chery A3
* Chery A5
* Chery A11
* Chery A13
* Chery A15
* Chery Arrizo 3
* Chery Arrizo 5
* Chery Arrizo 7
* Chery Arrizo M7
* Cherry E3
* Cherry E5
* Chery Tiggo
* Chery Tiggo 3
* Chery Tiggo 3x
* Chery Tiggo 5
* Chery Tiggo 5x
* Chery Tiggo 7
* Chery Tiggo 8
* Chery A18
* Chery S22
* Chery Q21
* Chery Q21D
* Chery Q22
* Chery H5
* Chery K50
* Chery K60
* Chery V5
 |

 |
Το ***The Most Beautiful Moment in Life: Young Forever***‎ (χάνγκουλ: 화양연화 Young Forever, χάντζα: 花樣年華 Young Forever, αναθεωρημένη μεταγραφή: Hwayangyeonhwa Young Forever) είναι το πρώτο άλμπουμ της νοτιοκορεάτικης μπάντας BTS. Το άλμπουμ κυκλοφόρησε στις 2 Μαΐου του 2016 σε δύο φυσικές εκδοχές, μια έκδοση μέρας και μια έκδοση νύχτας. Το άλμπουμ περιέχει είκοσι τρία κομμάτια, συμπεριλαμβανομένων τριών νέων σινγκλ ("Epilogue: Young Forever", "Fire" και "Save Me"), και όλα τα κομμάτια από τα The Most Beautiful Moment in Life, Part 1 και The Most Beautiful Moment in Life, Part 2 καθώς και αρκετές διασκευές.

Παρασκήνιο και κυκλοφορία
-------------------------

Στις 21 Μαρτίου του 2016, η Big Hit Entertainment ανακοίνωσε την επερχόμενη επιστροφή των BTS και μια συναυλία προγραμματισμένη για το Μάιο. Οι BTS κυκλοφόρησαν το πρώτο προωθητικό για τη συναυλία στις 7 Απριλίου στον επίσημο λογαριασμό τους στο Twitter. Αργότερα κυκλοφόρησε πρωτότυπες φωτογραφίες στις 21 και 24 Απριλίου, που δείχνει ότι το φυσικό άλμπουμ θα είναι διαθέσιμο σε δύο εκδόσεις, Μέρα και Νύχτα. Και οι δύο εκδόσεις περιλαμβάνουν φωτοβιβλίο, πολαροειδές, μίνι φωτογραφίες και αφίσες. Το προωθητικό βίντεο για τη συναυλία κυκλοφόρησε στις 25 Απριλίου. Η λίστα κομματιών κυκλοφόρησε στις 27 Απριλίου, αποκαλύπτοντας ότι θα ήταν συλλογή άλμπουμ με συνολικά είκοσι-τρία κομμάτια. Επίσης κυκλοφόρησε το σχέδιο και τις λεπτομέρειες της φυσικής άλμπουμ. Στις 29 Απριλίου η Big Hit Entertainment κυκλοφόρησε ένα preview για το μουσικό βίντεο *Fire*, που έδειχνε τα μέλη του συγκροτήματος να χορεύουν.

Παραπομπές
----------

1. ↑  «네이버 :: 세상의 모든 지식, 네이버». *web.archive.org*. 29 Απριλίου 2021. Αρχειοθετήθηκε από το πρωτότυπο στις 29 Απριλίου 2021. Ανακτήθηκε στις 7 Μαρτίου 2023. CS1 maint: Unfit url (link)
2. ↑  J. K (7 Απριλίου 2016). «BTS Gets Cute, Funny, and Sexy in Video Posters for Epilogue Concert». *Soompi*. Ανακτήθηκε στις 26 Σεπτεμβρίου 2017.
3. ↑  «bts». *web.archive.org*. 23 Μαρτίου 2019. Αρχειοθετήθηκε από το πρωτότυπο στις 23 Μαρτίου 2019. Ανακτήθηκε στις 7 Μαρτίου 2023. CS1 maint: Unfit url (link)
4. ↑  «BTS Goes On a Spring Adventure in Concept Photos for "Young Forever"». *Soompi* (στα Αγγλικά). 21 Απριλίου 2016. Ανακτήθηκε στις 7 Μαρτίου 2023.
5. ↑  «Update: BTS Drops Track List for Special Album "Young Forever"». *Soompi* (στα Αγγλικά). 24 Απριλίου 2016. Ανακτήθηκε στις 7 Μαρτίου 2023.
6. ↑  «Αρχειοθετημένο αντίγραφο» 화양연화 Young Forever (Day / Night ver.) on BTS X OFFICIALSHOP. BTS OFFICIAL SHOP. Αρχειοθετήθηκε από το πρωτότυπο στις 5 Φεβρουαρίου 2019. Ανακτήθηκε στις 25 Φεβρουαρίου 2019.
7. ↑  «BTS Heightens Anticipation for "2016 BTS LIVE Hwa Yang Yeon Hwa on stage : epilogue" Concert With Teaser Video». *Soompi* (στα Αγγλικά). 26 Απριλίου 2016. Ανακτήθηκε στις 7 Μαρτίου 2023.
8. ↑  «네이버 :: 세상의 모든 지식, 네이버». *m.star.naver.com*. Ανακτήθηκε στις 7 Μαρτίου 2023.
9. ↑  «BTS Burns It Up In Teaser Video For "Fire" MV». *Soompi* (στα Αγγλικά). 28 Απριλίου 2016. Ανακτήθηκε στις 7 Μαρτίου 2023.
Ο **Q22** είναι νεομοντέρνος ουρανοξύστης γραφείων στη Βαρσοβία της Πολωνίας, ο οποίος ανήκει στην πολωνική εταιρεία ανάπτυξης ακινήτων Echo Investment και σχεδιάστηκε από την APA Kuryłowicz & Associates με τη συνεργασία της Buro Happold Polska. Το κτίριο έχει ύψος 159 μέτρα και ενοικιαζόμενο χώρο γραφείων 50.000 μ2. Αντικατέστησε το ξενοδοχείο «Mercure Fryderyk Chopin» που βρισκόταν σε αυτήν την τοποθεσία μεταξύ 1991 και 2012.

Η κατασκευή ξεκίνησε τον Ιούνιο του 2013 και καθάρισε το έδαφος τον Οκτώβριο του 2014. Το κτίριο άνοιξε τον Οκτώβριο του 2016.

Η Deloitte επέλεξε αυτό το κτίριο στα τέλη του 2014 ως τα κεντρικά γραφεία της στην Πολωνία.

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Q22** |

1. 1 2  «Q22 projektu Kuryłowicz & Associates: Biurowiec wychodzi już nad ziemię» (στα Πολωνικά). Propertydesign.pl. 14 Οκτωβρίου 2014. Ανακτήθηκε στις 30 Ιανουαρίου 2015.
2. ↑  «Q22 opened for visitors».
3. ↑  «Q22 - Deloitte's new headquarters». British-Polish Chamber of Commerce. 14 Νοεμβρίου 2014. Αρχειοθετήθηκε από το πρωτότυπο στις 29 Ιανουαρίου 2015. Ανακτήθηκε στις 30 Ιανουαρίου 2015.
Ο **Αχαιός ο Ερετριεύς** (484 π.Χ. - μετά το 420 π.Χ. και πριν το 405 π.Χ.) ήταν Έλληνας τραγικός ποιητής των κλασικών χρόνων, δημιουργός δεκάδων τραγωδιών και σατυρικών δραμάτων, εκ των οποίων 19 τίτλοι είναι γνωστοί.

Βιογραφία
---------

Γεννήθηκε στην Ερέτρια της Εύβοιας και το πατρώνυμό του σύμφωνα με τη Σούδα ήταν Πυθόδωρος. Διαγωνίστηκε απέναντι στον Σοφοκλή και τον Ευριπίδη από το 447 π.Χ. σε ηλικία 37 χρόνων. Αν και έγραψε πολλά δράματα, με μεταγενέστερες πηγές να τα υπολογίζουν από 24 έως 64, κατέκτησε το βραβείο μόνο μια φορά. Θεωρείτο ιδιαίτερα ταλαντούχος στη συγγραφή σατυρικού δράματος, με μόνο ανώτερό του τον Αισχύλο, από τον επίσης Ερετριέα φιλόσοφο Μενέδημο, όπως μαρτυρεί ο Διογένης Λαέρτιος. Σύμφωνα με τον Αθήναιο το Ναυκράτιο ωστόσο, το έργο του χαρακτηριζόταν από ασάφεια στην έκφραση και σε κάποια σημεία φάνταζε αινιγματικό. Από την ίδια πηγή είναι γνωστό ότι ο Ευριπίδης παρέθεσε ένα δίστιχο από το σατυρικό δράμα Αίθων σε κάποιο από τα έργα του, ενώ ένα άλλο απόσπασμα παρατίθεται στους Βατράχους του Αριστοφάνη.

Το έργο του ποιητή συμπεριλήφθηκε στον κανόνα των τραγικών ποιητών που συνέθεσαν οι Αλεξανδρινοί φιλόλογοι στην ελληνιστική περίοδο μαζί με αυτό των Σοφοκλή, Ευριπίδη, Αισχύλου, Αγάθωνα και Ίωνα του Χίου.

Η χρονολογία θανάτου του δεν είναι γνωστή, όμως η μη αναφορά του από τον χαρακτήρα του Ηρακλή στους Βατράχους του Αριστοφάνη (ο οποίος αναφέρει μια σειρά ζώντων τραγικών ποιητών) υποδεικνύει ότι απεβίωσε προ του 405 π.Χ. χρονολογία διαγωνισμού του έργου.

Στη σύγχρονη εποχή έχουν διασωθεί μόνο σπαράγματα του έργου του, καθώς και οι τίτλοι επτά σατυρικών δραμάτων και έντεκα τραγωδιών οι οποίοι ακολουθούν:

### Τραγωδίες

* *Άδραστος*
* *Αζάνες*
* *Άθλα*
* *Αλφεσίβοια*

*Ευμενίδης*

* *Θησεύς*
* *Κύκνος*
* *Μώμος*
* *Οιδίπους*
* *Πειρίθους*
* *Φιλοκτήτης εν Τροίαι*
* *Φρίξος*

### Σατυρικά δράματα

* *Αίθων*
* *Αλκμαίων*
* *Ήφαιστος*
* *Ίρις*
* *Λινός*
* *Μοίραι*
* *Ομφάλη*

### Σημαντικές εκδόσεις

Τα διασωθέν έργο του συγκεντρώθηκε και έτυχε επιμέλειας από τον Ούρλιχς στη Βόννη το 1834.

Παραπομπές
----------

1. ↑  *A Dictionary of Greek and Roman biography and mythology*, by various writers, (επιμ.) Smith W. Boston: Little, Brown and co. 1867: <Achaeus>
2. ↑  Λεξικό της Σούδας, <Αχαιός>[*νεκρός σύνδεσμος*]
3. ↑  Διογένης Λαέρτιος ΙΙ. 17. 133
4. ↑  Αθήναιος ο Ναυκράτιος, Δειπνοσοφισταί, 10.451c
5. ↑  Αθήναιος ο Ναυκράτιος, Δειπνοσοφισταί, 6.270c
6. ↑  στιχ. 184 : χαῖρ᾽ ὦ Χάρων, χαῖρ᾽ ὦ Χάρων, χαῖρ᾽ ὦ Χάρων. Achaei Eretriensis quae supersunt, collecta et illustr. a C.L. Urlichs (1834): σ.81
7. ↑  Achaei Eretriensis quae supersunt, collecta et illustr. a C.L. Urlichs (1834): σ.5
8. ↑  Achaei Eretriensis quae supersunt, collecta et illustr. a C.L. Urlichs (1834): σ.2
9. ↑  Achaei Eretriensis quae supersunt, collecta et illustr. a C.L. Urlichs (1834)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 47115221
* ISNI: 0000 0001 0896 6692
* GND: 100731554
* SUDOC: 245346929
* BIBSYS: 94006252

 |

 |
Το **Αρδευτικό Έργο Γάγγη-Κομπαντάκ** (βεγγαλικά: গঙ্গা-কপোতাক্ষ সেচ প্রকল্প) ή **Έργο Γ-Κ (**βεγγαλικά: জি-কে প্রকল্প) είναι ένα μεγάλο επιφανειακό σύστημα άρδευσης στο Μπαγκλαντές για να εξυπηρετήσει το Νοτιοδυτικό τμήμα του Μπαγκλαντές. Οι επαρχίες Κούστια, Τσουαντάνγκα, Μαγκούρα και Τζεναϊντά εξυπηρετούνται από αυτό το έργο.

Ιστορία
-------

Η έρευνα για τη δημιουργία του προγράμματος ξεκίνησε το 1951. Αλλά η κυβέρνηση του Πακιστάν  ενέκρινε αυτό το 1954. Το έργο ξεκίνησε το οικονομικό έτος 1954-55. Το 1962-63 ένα είδος ρυζιού καλλιεργούνταν στο πλαίσιο του έργου αυτού. Το σύστημα διανομής νερού ολοκληρώθηκε το 1993.

Παραπομπές
----------

1. ↑  «G-K Project».
Το **The Movie Database** **(TMDb,** *Η βάση δεδομένων ταινιών*) είναι μια συλλογική βάση δεδομένων για ταινίες. Το έργο ιδρύθηκε από τον Travis Bell το 2008 για να συλλέξει αφίσες ταινιών. Η αρχική βάση δεδομένων ήταν μια δωρεά από το ελεύθερο έργο Open Media Database (omdb). Το TMDb είναι ένα ανταγωνιστικό έργο του εμπορικού Internet Movie Database και μπορεί π.χ. να χρησιμοποιείται από το λογισμικό του κέντρου πολυμέσων Kodi.

Το 2010, το TMDb πουλήθηκε στην *εταιρεία Fan TV*, ωστόσο, τον ιστότοπο εξακολουθεί να διαχειρίζεται ο ιδρυτής του. Στα μέσα του 2020, η βάση δεδομένων περιείχε 568.729 ταινίες και 1.752.577 άτομα.

Δείτε επίσης
------------

* themoviedb.org (TMDB API)
* omdb.com Αρχειοθετήθηκε 2022-03-12 στο Wayback Machine.
* omdbapi.com (RESTful web service API)
* imdb.com (ιδιοταγής πλατφόρμα)

Παραπομπές
----------

1. ↑  Our History
2. ↑  Add-on:The Movie Database
3. ↑  Foreneintrag im The Movie Database Talk
Το «**Pump It Up!**» είναι τραγούδι του Βέλγου μουσικού Danzel. Κυκλοφόρησε το 2004 ως το δεύτερο σινγκλ από το πρώτο άλμπουμ του, *The Name of the Jam*. Το τραγούδι είναι ένα mash-up του «Pump It Up!» των Black & White Brothers (1998) και του «In the Mix» των Mixmasters (1990). Το «Pump It Up!» πέτυχε επιτυχία σε όλη την Ευρώπη, έφτασε στο top 10 σε περισσότερες από 10 χώρες και έφτασε στο νούμερο 11 στο UK Singles Chart. Στις Ηνωμένες Πολιτείες, το τραγούδι έφτασε στο νούμερο 29 στο *Billboard* Dance Club Play.

Το 2019, το τραγούδι έγινε remix από τον Βρετανό DJ Endor και κυκλοφόρησε από την Defected Records. Έφτασε στο Νο. 1 στο αμερικανικό τσαρτ *Billboard* Dance Club Songs το Νοέμβριο του 2019 και στο Νο. 8 στο UK Singles Chart τον Ιανουάριο του 2020. Το remix πιστοποιήθηκε διπλά πλατινένιο από την Ένωση Αυστραλιανής Δισκογραφικής Βιομηχανίας. Αυτό το remix παίζεται μετά από κάθε touchdown των Μίσιγκαν Γούλβερινς.

Συντελεστές
-----------

* Συμπαραγωγός – Γιόχαν Βεμ
* Κρουστά – Φιλίπ Κορτέζ
* Παραγωγός – Γιακο φαν Ρίισβιικ
* Φωνητικά – Danzel
* Στιχουργοί– Djaimin, Mr. Mike

Παραπομπές
----------

1. ↑  «Pump It Up – Extended Mix». *Beatport*. Ανακτήθηκε στις 23 Νοεμβρίου 2019.
2. ↑  «Endor | full Official Chart history». Official Charts Company. Ανακτήθηκε στις 4 Ιανουαρίου 2020.
3. ↑  «How 'Pump It Up' became Michigan football's anthem». 30 Δεκεμβρίου 2021.
Η **Αφρικανική αγριόγατα** (*Felis silvestris lybica*), είναι ένα υποείδος της Αγριόγατας που ζει στην Αφρική, από την Αραβική χερσόνησο έως την Κασπία θάλασσα. Επίσης αναφέρεται και ως **Αγριόγατα της Εγγύς Ανατολής** και δεν πρέπει να συγχέεται με την Αγριόγατα της Νότιας Αφρικής (*Felis silvestris cafra*).

Περιγραφή
---------

Το χρώμα της Αφρικανικής αγριόγατας είναι αμμώδες γκρι και μερικές φορές απαλό κίτρινο ή κόκκινο χρώμα. Τα αυτιά της είναι κοκκινωπά, με ανοιχτό κίτρινο γύρω από το πτερύγιο του αυτιού της. Οι ρίγες γύρω από το μάγουλο είναι μαύρες. Υπάρχει μια σκούρα λωρίδα κατά μήκος της σπονδυλικής της στήλης, τα πλευρά της έχουν πιο ανοιχτό χρώμα και η κοιλιά της είναι υπόλευκη. Η Αφρικανική αγριόγατα έχει κάποιες διαφορές με την Αγριόγατα της Ευρώπης όπως τα χρώματα στους ώμους, στη σπονδυλική στήλη, στην κατασκευή της ουράς της καθώς επίσης και στη γούνα της Αφρικανικής αγριόγατας που είναι μικρότερη από αυτή της Αγριόγατας της Ευρώπης.

Το μήκος των αρσενικών κυμαίνεται από 47 έως 59,7 εκ. το κεφάλι με το σώμα ενώ η μακριά ουρά από 26,7 έως 36,8 εκ. Το μήκος των θηλυκών είναι 40,6 έως 55,8 εκ με 24,1 έως 33,7 εκ. την ουρά. Τα περισσότερα αρσενικά και θηλυκά ζυγίζουν 3,2 έως 4,5 κιλά.

Διατροφή και Συμπεριφορά
------------------------

Η Αφρικανική αγριόγατα τρέφεται κυρίως με ποντίκια, αρουραίους και άλλα μικρά θηλαστικά. Όταν τους δοθεί η ευκαιρία τρώνε ψάρια, πουλιά, ερπετά, αμφίβια και έντομα. Η αγριόγατα πλησιάζει αργά αργά το θήραμά της, επιτίθεται και αρπάζει τη λεία της. Η αφρικανική αγριόγατα δραστηριοποιείται κυρίως κατά τη διάρκεια του λυκόφωτος. Όταν θυμώνει αυξάνει τον όγκο της γούνας της (ανατριχιάζει), προκειμένου να τρομάξει τον αντίπαλο. Κατά τη διάρκεια της ημέρας κρύβεται σε θάμνους. Η περιοχή του αρσενικού συμπίπτει με άλλων θηλυκών και όλοι μαζί υπερασπίζονται το έδαφός τους από εισβολείς. Το θηλυκό γεννάει από 2 έως 6 μικρά, με μέσο όρο τα 3 μικρά. Η Αφρικανική αγριόγατα γεννάει σε λαγούμια ή κοιλότητες στο έδαφος. Η κυοφορία κρατά 56-69 ημέρες. Τα μικρά γεννιούνται τυφλά και στηρίζονται στη μητέρα τους. Μένουν μαζί της 5 έως 6 μήνες και στον 6ο μήνα είναι γόνιμα.

Οικότοποι
---------

Η Αγριόγατα της Σαρδηνίας
Η Αφρικανική αγριόγατα ζει σε όλη την Αφρική και σε μια περιοχή από την Αραβική χερσόνησο έως την Κασπία θάλασσα. Ζουν στο Μαρόκο, την Αλγερία, την Τυνησία, τη Λιβύη και την Αίγυπτο, κατοικούν επίσης στις σαβάνες της Δυτικής Αφρικής από τη Μαυριτανία στο Κέρας της Αφρικής, συμπεριλαμβανομένων τη Σομαλία, την Ερυθραία, την Αιθιοπία, το Τζιμπουτί, το Σουδάν και τη Νότια Αφρική. Ζουν σε ορεινές και ημιορεινές περιοχές, αλλά και στην έρημο Σαχάρα.

Οι Αγριόγατες των μεσογειακών νησιών της Σικελίας, της Κορσικής και της Κρήτης πιθανόν κατάγονται από την Ευρωπαϊκή Αγριόγατα.
Το γένος **Squalicorax** είναι ένα εξαφανισμένο λαμνόμορφο γένος καρχαρία το οποίο έζησε κατά την Κρητιδική περίοδο.

*Σκουαλικόρακας*
Το όνομα  προέρχεται από τη λατινική *squalus* που σημαίνει καρχαρίας και το ελληνικό *κόραξ*, το κοράκι.

Απολίθωμα δοντιού
Αυτοί οι καρχαρίες είναι μεσαίου μεγέθους, μέχρι 5 μέτρα (συνήθως γύρω στα 2 μέτρα) στο μήκος. Τα σώματά τους ήταν παρόμοια με τους σύγχρονους γκρι καρχαρίες, αλλά το σχήμα των δοντιών είναι εντυπωσιακά παρόμοιο με εκείνο ενός καρχαρία τίγρη. Έχει πολλά δόντια σχετικά μικρά, με ένα κυρτό στέμμα και οδοντωτά, έως και 2.5 – 3 εκατοστά σε ύψος (τα μόνα ζώα από τα Μεσοζωικά λαμνόμορφα με τα κομμένα οδοντωτά δόντια). Μεγάλος αριθμός απολιθωμένων δοντιών έχουν βρεθεί στην Ευρώπη, τη Βόρεια Αφρική και τη Βόρεια Αμερική.

Παραπομπές
----------

1. ↑  David R. Schwimmer, J. D. Stewart and G. Dent Williams. Scavenging by Sharks of the Genus *Squalicorax* in the Late Cretaceous of North America. *PALAIOS* Vol. 12, No. 1 (Feb. 1997), pp. 71-83
Η **Stade Bordeaux-Atlantique** είναι η ονομασία της εταιρείας η οποία διαχειρίζεται το Stade Matmut-Atlantique.

Η Stade Bordeaux-Atlantique είναι από κοινού θυγατρική των ομίλων Vinci και Fayat.

Το Matmut-Atlantique χρηματοδοτείται υπό την μορφή σύμπραξης δημοσίου-ιδιώτη (PPP) μεταξύ του Δήμου του Μπορντό και της εταιρείας « Stade Bordeaux-Atlantique » (ιδιοκτησίας, με ισόποσα ποσοστά, των Vinci και Fayat).

Το συμβόλαιο συνεργασίας προβλέπει την ανάθεση, για χρονική διάρκεια 30 ετών μετά την ολοκλήρωση της ανέγερσης του νέου γηπέδου, στην εταιρεία Stade Bordeaux-Atlantique την επιστασία των συμπληρωματικών εργασιών που θα πραγματοποιούνταν έως τις 30 Απριλίου 2015 (ο σχεδιασμός, η λήψη όλων των απαραίτητων αδειών, η τμηματική χρηματοδότηση, η κατασκευή), την ευθύνη των απαραίτητων μελλοντικών εργασιών συντήρησης-ανακαίνισης του γηπέδου, την συντήρηση και την διατήρηση, καθώς και την εκμετάλλευση του νέου γηπέδου (συμπεριλαμβανομένου του δικαιώματος ονοματοδοσίας του γηπέδου).

Στις 3 Σεπτεμβρίου 2015, το γήπεδο έλαβε την ονομασία Matmut-Atlantique, σύμφωνα με την αρχή του *naming* (ή ονοματοδοσία), έναντι ετήσιου ποσού της τάξεως των 2 εκατομμυρίων € για διάστημα 10 ετών.

Παραπομπές
----------

1. ↑  Les acteurs Αρχειοθετήθηκε 2015-04-28 στο Wayback Machine. sur le site Nouveau Stade de Bordeaux.
2. ↑  Sud Ouest, 3 septembre 2015
3. ↑  Sud Ouest, 4 septembre 2015

|  |  |
| --- | --- |
| 

|  |
| --- |
| * Πύλη:Αρχιτεκτονική
* Πύλη:Μπορντό
 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Stade Bordeaux-Atlantique  της Γαλλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Η **Μπένγκαλουρου ΦΚ** (αγγλικά: *Bengaluru FC*, προφέρεται: [ˈbeŋɡəɭuːɾu]) είναι ποδοσφαιρική ομάδα στην Μπανγκαλόρ της Ινδίας. Χρώματα της ομάδας είναι το μπλε και το κόκκινο. Τα εντός έδρας παιχνίδια της ομάδας διεξάγονται στο Στάδιο Σρι Καντίραμπα, χωρητικότητας 25.810 θεατών. Μετέχει στο πρωτάθλημα της Ινδικής Σούπερ Λιγκ.

Ιστορία
-------

Ο σύλλογος ιδρύθηκε στις 20 Ιουλίου 2013 και ξεκίνησε την πρώτη αγωνιστική περίοδο στην Ι-Λιγκ λίγους μήνες αργότερα στις 22 Σεπτεμβρίου 2013, παραχώρησε ισοπαλία 1–1 με αντίπαλο τη Μοχούν Μπαγκάν στο πρωτάθλημα. Ο σύλλογος κατέκτησε το πρωτάθλημα της Ι-Λιγκ στην πρώτη της περίοδο και στη συνέχεια και πάλι δύο περιόδους αργότερα το 2015–16. Εκτός από τους δύο τίτλους πρωταθλήματος, η Μπένγκαλουρου κέρδισε επίσης δύο Φεντερέισον Καπ το 2015 και το 2017. Μεταξύ 2015 και 2018, ο σύλλογος εκπροσώπησε επίσης την Ινδία στις ασιατικές διοργάνώσεις, μετέχοντας στο ΑΦΚ Καπ για τέσσερα συναπτά έτη. Κατά τη διάρκεια του ΑΦΚ Καπ το 2016, η Μπένγκαλουρου έφτασε στο τελικό, όπου έχασε 1–0 από την Αλ Κούα Αλ Τζαουίγια του Ιράκ.

Στις 25 Μαΐου 2017, ανακοινώθηκε ότι η υποβολή προσφορών για νέες ομάδες στην Ινδική Σούπερ Λιγκ είχε λήξει και ότι ο εξωτερικός επικυρωτής του πρωταθλήματος θα εξέταζε τις προσφορές. Αναφέρθηκε επίσης ότι η Μπένγκαλουρου, η δύο φορές πρωταθλήτρια της Ι-Λιγκ, του κορυφαίου επαγγελματικού πρωταθλήματος ποδοσφαίρου της Ινδίας, είχε υποβάλει προσφορά. Δύο εβδομάδες αργότερα, στις 12 Ιουνίου, ανακοινώθηκε επίσημα ότι η Bengaluru (για την Μπανγκαλόρ) και η Tata Group (για την Τζάμσεντπουρ) είχαν κερδίσει τις προσφορές για τις νέες ομάδες.

Επιτυχίες
---------

*Τελευταία ενημέρωση: 28 Αυγούστου 2018*.
Εγχώριες
* **Ι-Λιγκ**

Πρωταθλήτρια (2): 2013–14, 2015–16
Δεύτερη θέση (1): 2014–15
* **Ινδική Σούπερ Λιγκ**

Δεύτερη θέση (1): 2017–18
* **Κύπελλο Ινδίας**

Κυπελλούχος (1) : 2018
* **Φεντερέισον Καπ**

Νικήτρια (2) : 2014–15, 2016–17
Διεθνείς
* **ΑΦΚ Καπ**

Φιναλίστ (1): 2015–16

Παραπομπές
----------

1. ↑  «Bengaluru FC - Venue». *Indian Super League*. Αρχειοθετήθηκε από το πρωτότυπο στις 8 Σεπτεμβρίου 2018. Ανακτήθηκε στις 28 Αυγούστου 2018.
2. 1 2  «Bengaluru FC submit bid as ITB submission deadline ends». *Times of India*. 26 May 2017.. Ανακτήθηκε στις 31 May 2017.
3. ↑  «ISL expanded to 10 teams, Bengaluru FC one of them». *Times of India*. 12 June 2017.. Ανακτήθηκε στις 13 June 2017.

Εξωτερικοί σύνδεσμοι
--------------------

* Επίσημος ιστότοπος
Το ***Nature*** είναι ένα αγγλικό επιστημονικό περιοδικό, από τα εγκυρότερα του πλανήτη, που δημοσιεύτηκε για πρώτη φορά στις 4 Νοεμβρίου 1869. Θεωρείται ως το γνωστότερο επιστημονικό περιοδικό στον κόσμο με συντελεστή επιρροής 42.778, ενώ έχει καθιερωθεί ως ένα από τα κορυφαία ακαδημαϊκά περιοδικά στον κόσμο. Είναι ένα από τα λίγα εναπομείναντα ακαδημαϊκά περιοδικά που δημοσιεύει πρωτότυπη έρευνα σε ένα ευρύ φάσμα επιστημονικών πεδίων. Το *Nature* διεκδικεί μια αναγνωρισιμότητα μέσω διαδικτύου περίπου 3 εκατομμυρίων αναγνωστών ανά μήνα. Το περιοδικό έχει μια εβδομαδιαία κυκλοφορία περίπου 53.000 αντιτύπων αλλά μελέτες έχουν καταλήξει στο συμπέρασμα ότι οκτώ άτομα μοιράζονται ένα αντίτυπο.

Αντικείμενο
-----------

Η διεθνής ερευνητική κοινότητα είναι το βασικό ακροατήριο του περιοδικού, ωστόσο οι περιλήψεις και τα συνοδευτικά άρθρα αποσκοπούν στο να καταστήσουν πολλές από τις σημαντικές μελέτες κατανοητές από τους επιστήμονες άλλων πεδίων και από το μορφωμένο κοινό. Σε κάθε τεύχος δημοσιεύονται ειδήσεις και άρθρα σχετικά με ζητήματα γενικού ενδιαφέροντος για τους επιστήμονες, συμπεριλαμβανομένων των τρέχοντων ζητημάτων, της χρηματοδότησης της επιστήμης, των επιχειρήσεων, της επιστημονικής δεοντολογίας και των ερευνητικών πρωτοβουλιών. Υπάρχουν επίσης τμήματα για τα βιβλία και τις τέχνες. Το υπόλοιπο κομμάτι του περιοδικού αποτελείται κυρίως από ερευνητικά έγγραφα τα οποία είναι συχνά πυκνογραμμένα και τεχνικού ενδιαφέροντος. Λόγω των αυστηρών ορίων για το μέγεθος των δημοσιεύσεων, συχνά το τυπωμένο κείμενο είναι στην ουσία μια σύνοψη του υπό εξέταση θέματος με πολλές λεπτομέρειες να αναφέρονται στο συμπληρωματικό υλικό στην ιστοσελίδα του περιοδικού.

Υπάρχουν πολλοί τομείς έρευνας πάνω στους οποίους βασίζονται τα άρθρα ή οι μελέτες που δημοσιεύονται στο περιοδικό *Nature* ως πρωτότυπες έρευνες. Οι εργασίες που έχουν δημοσιευθεί μέχρι στιγμής σε αυτό το περιοδικό είναι διεθνώς αναγνωρισμένες για την διατήρηση των υψηλών προτύπων έρευνας. Περίπου το 8% των υποβληθέντων ερευνητικών άρθρων γίνονται δεκτά για δημοσίευση.

Διακρίσεις
----------

Το 2007 το περιοδικό *Nature* (μαζί με το περιοδικό *Science*) έλαβε το βραβείο *Prince of Asturias*.

Παραπομπές
----------

1. ↑  «Nature at 150: evidence in pursuit of truth». 6  Νοεμβρίου 2019.
2. ↑  *Library of Congress Online Catalog*. lccn.loc.gov/12037118. Ανακτήθηκε στις 25  Μαρτίου 2021.
3. 1 2  «The ISSN portal» (Αγγλικά, Γαλλικά, Ισπανικά, Simplified Chinese, Αραβικά) ISSN International Centre. Παρίσι. 0028-0836.
4. ↑  «Nature». *Nature* (στα Αγγλικά). Ανακτήθηκε στις 6 Μαΐου 2023.
5. ↑  «Editorial Values Statement | Nature». *www.nature.com* (στα Αγγλικά). Ανακτήθηκε στις 6 Μαΐου 2023.
6. ↑  «What proportion of papers submitted to Nature are actually sent for review?». *Academia Stack Exchange* (στα Αγγλικά). Ανακτήθηκε στις 6 Μαΐου 2023.

Εξωτερικοί σύνδεσμοι
--------------------

* Πολυμέσα σχετικά με το θέμα  Nature (journal) στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 193146331915918691819
* LCCN: n90725469
* GND: 4499779-6
* SUDOC: 078639247
* BIBSYS: 3038002
* NDL: 001097666

 |

 |
Συντεταγμένες: 36°30′43″N 36°52′10″E﻿ / ﻿36.51194°N 36.86944°E﻿ / 36.51194; 36.86944

Το **Αφρίν** (αραβικά: *عفرين‎* - *Afrīn*, κουρδικά: *Efrîn* - *Afrîn‎*‎) είναι πόλη της βόρειας Συρίας. Το 2005 ο νομός του Αφρίν κατέγραψε συνολικά 172.095 κατοίκους, εκ των οποίων οι 36.562 ζούσαν στην πόλη.

Η πόλη και ο νομός έχουν πάρει το όνομά τους από τον ποταμό Αφρίν (*Εύφρενος Ποταμός*). Η πόλη χωρίζεται σε δύο μέρη από το ποτάμι που την διασχίζει.

Ως αποτέλεσμα της τουρκικής στρατιωτικής επιχείρησης εισβολής στο Αφρίν, στις αρχές του 2018, οι κουρδικές Μονάδες Προστασίας του Λαού (YPG) και Γυναικείες Μονάδες Προστασίας (YPJ) αποσύρθηκαν από το Αφρίν στις 17 Μαρτίου 2018 και ο αυτοαποκαλούμενος Ελεύθερος Συριακός Στρατός με την υποστήριξη της Τουρκίας κατέλαβαν την πόλη την επόμενη ημέρα. Εκτιμάται ότι 50.000 έως 70.000 άτομα έχουν παραμείνει στο νομό μετά την τουρκική εισβολή.

Η ευρύτερη περιοχή είναι κυρίως γνωστή από την παραγωγή ελαιόλαδου, καθώς το δέντρο της ελιάς αποτελεί το σύμβολό της. Άλλος σημαντικός τομέας της οικονομίας της πόλης είναι η υφαντουργία από τις τοπικές βιομηχανικές μονάδες. Από τότε που ο τουρκικός στρατός κατέλαβε το Αφρίν, η παραγωγή ελαιολάδου εξάγεται στην Τουρκία.

Παραπομπές
----------

1. ↑  archive.is/20120730224244/http://www.cbssyr.org/new%20web%20site/General\_census/census\_2004/NH/TAB02-15-2004.htm.
2. ↑  Battle for the Mountain of the Kurds: Self-Determination and Ethnic Cleansing in the Afrin Region of Rojava, **Thomas Schmidinger, Andrej Grubacic** - *PM Press, 1 Φεβ 2019* ISBN 162963655X
3. ↑
4. ↑
5. ↑
6. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 19 Οκτωβρίου 2019. Ανακτήθηκε στις 19 Οκτωβρίου 2019.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 140934074
* LCCN: n2006014195
* GND: 1059928590

 |

 |
Το ***Spyro 2: Gateway To Glimmer*** (γνωστό στις ΗΠΑ ως: ***Spyro 2: Ripto's Rage!***) είναι βιντεοπαιχνίδι του 1999 που αναπτύχθηκε από την Insomniac Games, συνέχεια του παιχνιδιού *Spyro the Dragon* και δεύτερη προσθήκη στη σειρά *Spyro*. Το παιχνίδι κυκλοφόρησε επίσης στο PlayStation Network, και γνώρισε θετικές κριτικές.

Τρόπος παιχνιδιού
-----------------

Ο τρόπος παιχνιδιού είναι παρόμοιος με το προηγούμενο παιχνίδι της σειράς. Ο Spyro έχεις τις ικανότητες που είχε και προηγουμένως την ανάσα φωτιάς και το χτύπημα με τα κέρατα. Όπως και στο *Spyro the Dragon* την υγεία του Spyro αντιπροσωπεύει το χρώμα του συντρόφου του του Sparx. Το παιχνίδι χωρίζεται σε τρεις κύριους κόσμους που περιέχουν πύλες που περιέχουν άλλους μικρότερους κόσμους. Προκειμένου να προχωρήσει ο παίκτης στους δύο πρώτους κύριους κόσμους πρέπει να μαζέψει τα φυλαχτά από κάθε κόσμο που βρίσκονται στο τέλος κάθε επιπέδου πριν αντιμετωπίσει τον αρχηγό. Κάθε επίπεδο περιέχει έναν ορισμένο αριθμό από σφαίρες που ο παίκτης μπορεί να κερδίσει με την ολοκλήρωση κάποιων αποστολών. Αυτές οι σφαίρες χρειάζονται για το άνοιγμα ορισμένων πυλών καθώς και για να προχωρήσει ο παίκτης στον τρίτο κόσμο. Ο θησαυρός χρειάζεται για να πληρώσει ο παίκτης τον άπληστο Moneybags, για να προχωρήσει στο παιχνίδι. Καθώς και για το άνοιγμα πυλών σε ορισμένες περιοχές αλλά και για να μάθει ο Spyro τρεις νέες ικανότητες κατά τη διάρκεια του παιχνιδιού, την κολύμβηση, την αναρρίχηση και το Head Bash. Επίσης υπάρχουν και τα Power-ups που είναι τα εξής: Σούπερ ανάσα φωτιάς, ανάσα πάγου, σούπερ άλμα και μια δύναμη που κάνει το Spyro άτρωτο.

Πλοκή
-----

Ο κόσμος των δράκων τρομοκρατείται για άλλη μια φορά από ένα μικρό αλλά πανίσχυρο πλάσμα, τον Ripto. Είναι στο χέρι του Spyro να σταματήσει αυτή την απειλή.

Ηθοποιοί και χαρακτήρες
-----------------------

* Tom Kenny στο ρόλο του *Spyro*
* Gregg Berger στο ρόλο του *Ripto* / *Hunter* / *Crush* / *Gulp*
* Melissa Disney στο ρόλο της *Elora* / *Greta*
* Milton James στο ρόλο του *Moneybags*
* Mary Linda Phillips στο ρόλο της *Zoe*

Υποδοχή
-------

Το GameSpot έδωσε στο παιχνίδι 8.6/10 λέγοντας ότι "έδωσαν μια δόση ψυχής και ποικιλίας σε ένα παιχνίδι που ήταν ήδη διασκεδαστικό", ενώ η βαθμολογία των χρηστών στην ίδια ιστοσελίδα ήταν 8.9. Το IGN έδωσε στο παιχνίδι 8,8/10, δηλώνοντας ότι είναι ένα διασκεδαστικό, και εξαιρετικό platformer. Στην Ιαπωνία, το περιοδικό *Famitsu* έδωσε στο παιχνίδι 30 στα 40.

Παραπομπές
----------

1. ↑  (Αγγλικά) *redump.org*.

Εξωτερικοί σύνδεσμοι
--------------------

* Spyro 2: Ripto's Rage! στο IMDb
* Spyro 2: Ripto's Rage! στο Spyro wiki
* Spyro 2: Ripto's Rage! στο darkspyro.net
* Spyro 2: Ripto's Rage! στο IGN
Ο **αφρικανικός όνος της Σομαλίας** (*Equus asinus somaliensis*) είναι ένα από τα 4 υποείδη αφρικανικού όνου. Ζει στις ερήμους και τις άγονες περιοχές της Σομαλίας, της Αιθιοπίας και της Ερυθραίας.

Στην φύση υπάρχουν λιγότερα από 1000 (ή το πολύ 700) άτομα και έχει ταξινομηθεί στα *Κρισίμως κινδυνεύοντα* (CR) είδη στην Κόκκινη Λίστα των Απειλούμενων Ειδών. Κινδυνεύει κυρίως από το κυνήγι, για το κρέας του και για χρήση στην παραδοσιακή ιατρική.

Αυτό το υποείδος ξεχωρίζει από τα άλλα, λόγω των ποδιών του που φέρουν ρίγες σαν της ζέβρας. Τρέφεται κυρίως με φυτά της ερήμου, από χόρτα έως τους αγκαθωτούς θάμνους της ακακίας. Το δυνατό πεπτικό τους σύστημα, τα βοηθάει να παίρνουν επαρκή υγρασία από τις τροφές και έτσι μπορούν να επιβιώσουν χωρίς νερό για αρκετό καιρό.

Το υποείδος θεωρείται πρόγονος του κατοικίδιου γαϊδουριού. Ζουν σε βραχώδεις ερήμους, όπου η θερμοκρασία του εδάφους μερικές φορές ξεπερνά τους 50°C. Τα θηλυκά γεννάνε ένα μικρό κάθε 2η χρονιά, μετά από κύηση περίπου 320 ημερών.

Παραπομπές
----------

1. ↑  Moehlman, P.D. Yohannes, H. Teclai, R. & Kebede, F. (2008). «*Equus africanus*». *IUCN Red List of Threatened Species. Version 2013.2*. International Union for Conservation of Nature. Ανακτήθηκε στις 20 Μαΐου 2014. CS1 maint: Πολλαπλές ονομασίες: authors list (link)  Assessment includes information on conservation status of two recognised subspecies.
2. ↑  (Γερμανικά) Noack Th. (1884). "Neues aus der Tierhandlung von Karl Hagenbeck, sowie aus dem Zoologischen Garten in Hamburg". *Der Zoologische Garten* **25**: 100-115.
3. ↑  «Άγριο γαϊδούρι της Σομαλίας».
Ο **Μπένι Γκόρντον Τόμσον** (αγγλικά: *Bennie Gordon Thompson*, 28 Ιανουαρίου 1948), είναι Αμερικανός πολιτικός, που υπηρετεί ως Μέλος της Βουλής των Αντιπροσώπων των Ηνωμένων Πολιτειών για την 2η κογκρεσιακή περιφέρεια του Μισισίπι από το 1993. Είναι μέλος του Δημοκρατικού Κόμματος.

Είναι εν ενεργεία Πρόεδρος της Επιτροπής Εσωτερικής Ασφάλειας της Βουλής των Αντιπροσώπων από τον Ιανουάριο του 2019, θέση στην οποία διατέλεσε και από το 2007 έως το 2011. Επιπλέον, είναι Πρόεδρος της ειδικής επιτροπής (Ειδική Επιτροπή της 6ης Ιανουαρίου) που συγκροτήθηκε για να ερευνήσει την εισβολή στο Αμερικανικό Καπιτώλιο στις 6 Ιανουαρίου του 2021.

Εξελέγη πρώτη φορά ως μέλος του Κογκρέσου, σε μια ειδική εκλογή τον Απρίλιο του 1993. Εξελέγη για πλήρη θητεία, στις εκλογές του 1994, και από τότε έχει καταφέρει να επανεκλεγεί 14 φορές στο αξίωμα του ομοσπονδιακού Βουλευτή.

Βιογραφία
---------

Ο Μπένι Τόμσον, γεννήθηκε τον Ιανουάριο του 1948 στο Τζάκσον του Μισισίπι των Ηνωμένων Πολιτειών, όπου και μεγάλωσε. Αφού ολοκλήρωσε τις σπουδές του στη δευτεροβάθμια εκπαίδευση, σπούδασε πολιτικές επιστήμες στο Κολλέγιο Τουγκαλού στο Τζάκσον, λαμβάνοντας πτυχίο (BA) το 1968. Κατόπιν πραγματοποίησε μεταπτυχιακές σπουδές πάνω στην εκπαιδευτική ηγεσία, στο Πολιτειακό Πανεπιστήμιο του Τζάκσον, λαμβάνοντας μεταπτυχιακό δίπλωμα (MS) το 1973. Υπηρέτησε ως δημοτικός σύμβουλος (1969-1973) και στη συνέχεια δήμαρχος (1973-1979) σε μια μικρή κωμόπολη στα περίχωρα του Τζάκσον, το Μπόλτον.

Παραπομπές
----------

1. 1 2  bioguide.congress.gov/scripts/biodisplay.pl?index=T000193.
2. ↑  «Bennie Thompson». *Ballotpedia* (στα Αγγλικά). Ανακτήθηκε στις 20 Ιανουαρίου 2022.
3. ↑  «The Voter's Self Defense System». *Vote Smart*. Ανακτήθηκε στις 20 Ιανουαρίου 2022.
4. ↑  «Biographical Directory of the U.S. Congress - Retro Member details». *bioguideretro.congress.gov*. Ανακτήθηκε στις 20 Ιανουαρίου 2022.
5. ↑  «American Immigration Lawyers Association - Rep. Bennie Thompson (D-MS-02)». *www.congressweb.com*. Ανακτήθηκε στις 20 Ιανουαρίου 2022.

Εξωτερικοί σύνδεσμοι
--------------------

* Πολυμέσα σχετικά με το θέμα  Bennie Thompson στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 121196443
* LCCN: no2010073924
* US Congress: T000193

 |

 |
Το πλοίο ξηρού φορτίου *Navios Happiness* προς ελλιμενισμό στο λιμάνι του Αμβούργου τον Μάρτιο του 2015
Η Navios Maritime Holdings Inc. ("Navios") είναι μια παγκόσμια ναυτιλιακή και εφοδιαστική εταιρία που εστιάζεται στη μεταφορά και τη μεταφόρτωση εμπορευμάτων ξηρού φορτίου, όπως σιδηρομεταλλεύματος, άνθρακα και σιτηρών. Η Navios δημιουργήθηκε το 1954 από την US Steel για τη μεταφορά σιδηρομεταλλεύματος στις ΗΠΑ και την Ευρώπη. Από τότε, η Navios έχει διαφοροποιηθεί γεωγραφικά και επέκτεινε το φάσμα των επιχειρηματικών δραστηριοτήτων της.

Η Navios είναι εισηγμένη στο Χρηματιστήριο της Νέας Υόρκης ως "NYSE: NM".

Η Navios South American Logistics Inc. - είναι θυγατρική του ομίλου "Navios", διαθέτει ένα λιμάνι / αποθήκη μεταφόρτωσης στην Ουρουγουάη, λιμενική εγκατάσταση στην Παραγουάη και μια καλά οργανωμένη επιχείρηση φορτηγίδων και καμποτάζ για διάφορα προϊόντα.

Η Navios διατηρεί γραφεία στον Πειραιά, την Νέα Υόρκη-ΗΠΑ, στο Μοντεβιδέο-Ουρουγουάη, την Αμβέρσα-Βέλγιο, το Μπουένος Άιρες-Αργεντινή και την Ασουνσιόν-Παραγουάη. Ο Όμιλος Navios περιλαμβάνει εταιρίες Navios Maritime Partners LP, εισηγμένες στο Χρηματιστήριο της Νέας Υόρκης με το σύμβολο «NYSE: NMM» και Navios Maritime Acquisition Corporation, εισηγμένες στο Χρηματιστήριο της Νέας Υόρκης με το σύμβολο «NYSE: NNA». Συνολικά, ο όμιλος Navios ελέγχει 99 πλοία (ιδιόκτητα και μακροπρόθεσμα ναυλωμένα) και περίπου 10,7 εκατομμύρια dwt (70 πλοία ξηρού φορτίου χύδην = 7,4 εκατομμυρίων dwt και 29 πλοία τάνκερ = 3,3 εκατομμυρίων dwt).

Αναφορές
--------

1. ↑
2. ↑
3. ↑
4. ↑
5. ↑  Fleet List
Ο **Ασότ ο Ανώριμος**, γεωργιανά: აშოტ I კუხი Ashot Kukhi (απεβ. 918) από τον Οίκο των Βαγρατιδών-Ιβηρίας του κλάδου του Τάο-Κλαρτζέτι ήταν πρίγκιπας της Ιβηρίας (μετέπειτα Γεωργίας) και κληρονομικός κυβερνήτης του Τάο με τον τίτλο του *δούκα των δουκών* (eristavt-eristavi), Το παρωνύμιο Κούχι σημαίνει *Ανώριμος*.

Βιογραφία
---------

Ήταν ο νεότερος γιος του Γεώργιος Α΄ του Τάο. Μετά το τέλος του μεγαλύτερου αδελφού του Aδαρνάση Γ΄ το 896, πιθανότατα παρενέβη και συγκυβέρνησε με τον ανιψιό του Δαβίδ, που ήταν ακόμη ανήλικος εκείνη την εποχή. Όταν ο Δαβίδ απεβίωσε το 908, ο Ασότ έγινε μοναδικός ηγεμόνας και παρέμεινε μέχρι το τέλος του το 918. 

Τα *Γεωργιανά χρονικά* του Kάρτλις Τσχοβρέμπα και οι βίοι αγίων της τότε εποχής, όπως ο *Βίος του Γκριγκόλ Χαντζτέλι* από τον Γκιόργκι Μεχούλε, αποδεικνύουν ότι ο Aσότ ήταν ένθερμος υποστηρικτής του μοναχισμού και των πολιτιστικών έργων στο Tάο-Κλαρτζέτι. Επιχορήγησε την κατασκευή ενός καθεδρικού ναού στο Tμπέτι στο Σαβσέτι (τώρα Σεβισλί της Τουρκίας) και τοποθέτησε ως πρώτο επίσκοπό του τον Στεπάνε Μτμπεβάρι, στον οποίο ο Aσότ ανέθεσε το αγιολογικό μυθιστόρημα *Mαρτυρολόγιο του Mίκελ-Γκόμπρον*. Ένα άγαλμα που υποτίθεται ότι δείχνει τον Aσότ Κούχι, το οποίο απομακρύνθηκε από το Tμπέτι προς το τέλος του Α' Παγκοσμίου Πολέμου, εκτίθεται τώρα στο Μουσείο Τέχνης της Γεωργίας στην Τιφλίδα.

Βιβλιογραφικές αναφορές
-----------------------

1. ↑  Toumanoff, Cyril (1967). *Studies in Christian Caucasian History*, pp. 493-6. Georgetown University Press.
Napster σε Mac 9 τον Μάρτιο του 2001
Το **Napster** είναι πάροχος υπηρεσιών ροής ήχου που ανήκει στη MelodyVR. Ξεκίνησε αρχικά την 1η Ιουνίου 1999, ως μια πρωτοποριακή υπηρεσία λογισμικού κοινής χρήσης αρχείων peer-to-peer (P2P) με έμφαση στη διανομή ψηφιακών αρχείων ήχου. Τα αρχεία ήχου που κοινοποιούνται στην υπηρεσία κωδικοποιούνται συνήθως σε μορφή MP3. 
Ιδρύθηκε από τους Shawn Fanning και Sean Parker. Καθώς το λογισμικό έγινε δημοφιλές, η εταιρεία αντιμετώπισε νομικές δυσκολίες λόγω παραβίασης πνευματικών δικαιωμάτων. Διέκοψε τη λειτουργία του το 2001 αφού έχασε ένα κύμα αγωγών και κήρυξε πτώχευση τον Ιούνιο του 2002. Τα περιουσιακά του στοιχεία τελικά εξαγοράστηκαν από τη Roxio και επανεμφανίστηκε ως ηλεκτρονικό κατάστημα μουσικής. Η Best Buy αγόρασε αργότερα την υπηρεσία και τη συγχώνευσε με την επωνυμία Rhapsody την 1η Δεκεμβρίου 2011.

Παραπομπές
----------

1. ↑  Sisario, Ben (3 Οκτωβρίου 2011). «Rhapsody to Acquire Napster in Deal With Best Buy». *Mediadecoder.blogs.nytimes.com*. United States. Ανακτήθηκε στις 13 Ιουνίου 2013.
Το λογότυπο της NanoCharm.
Το **NanoCharm** είναι μια συνεργασία οκτώ ευρωπαϊκών οργανισμών και είναι ένα έργο της ΕΕ που ιδρύθηκε στο 7ο πρόγραμμα-πλαίσιο. Στόχος αυτής της ευρωπαϊκής συνεργασίας είναι η καθιέρωση και η ενίσχυση της ελλειψομετρίας και της πολωσιμετρίας ως εργαλείου μέτρησης.

Οι εταίροι
----------

|  |  |
| --- | --- |
|  Ιταλία | CNR-IMIP Bari (Συντονιστής) |
|  Γαλλία | CNRS Palaiseau Παρίσι |
|  Αυστρία | Πανεπιστήμιο Linz |
|  Τσεχία | Πανεπιστήμιο Brno |
|  Γερμανία | ISAS Βερολίνο |
|  Σερβία | Ινστιτούτο Φυσικής, Βελιγράδι |
|  Ηνωμένο Βασίλειο | Ινστιτούτο Νανοτεχνολογίας, Στίρλινγκ, Σκωτία, Ηνωμένο Βασίλειο |
|  Γαλλία | Horiba Jobin Yvon |

Έργα και στόχοι
---------------

Η ελλειψομετρία και η πολωσιμετρία είναι μέθοδοι χαρακτηρισμού δειγμάτων[*ασαφές*] ανάλογα με τις οπτικές τους ιδιότητες και τη σύνθεσή τους. Οι μετρήσεις δεν επηρεάζουν ούτε καταστρέφουν τα δείγματα και υπολογίζονται σε πειράματα πραγματικού χρόνου[*ασαφές*]. Επομένως, οι μέθοδοι αυτές είναι κατάλληλες για τον επιτόπιο χαρακτηρισμό των δειγμάτων και για την περαιτέρω παρακολούθηση της διαδικασίας ανάπτυξης.

Το πρόγραμμα NanoCharm αποσκοπεί στην ενίσχυση της συνεργασίας των χρηστών (επιστημονικών και βιομηχανικών) και των αναγκών τους με τους κατασκευαστές ελλειψομέτρων.

Για το λόγο αυτό, η κοινοπραξία NanoCharm διοργανώνει ετήσια θερινά και χειμερινά σχολεία κατά τη διάρκεια των τριών ετών του έργου (από την 1η Ιανουαρίου 2008 έως τις 31 Δεκεμβρίου 2010). Επιπλέον, έχει δημιουργηθεί ένας δικτυακός τόπος που λειτουργεί ως πλατφόρμα για όλους τους χρήστες. Ο δικτυακός τόπος παρέχει ειδήσεις, συλλογή βιβλιογραφίας, βάσεις δεδομένων, ένα εικονικό εργαστήριο και ένα φόρουμ συζητήσεων.

Εξωτερικοί σύνδεσμοι
--------------------

Nanocharm στη βάση δεδομένων CORDIS
Το **ασφαλές σεξ** είναι η σεξουαλική δραστηριότητα που χρησιμοποιεί μεθόδους ή συσκευές (όπως προφυλακτικά ) για τη μείωση του κινδύνου μετάδοσης ή απόκτησης σεξουαλικά μεταδιδόμενων λοιμώξεων (ΣΜΝ), ιδιαίτερα του HIV.  Το "ασφαλές σεξ" αναφέρεται επίσης μερικές φορές ως **ασφαλέστερο σεξ** ή **προστατευμένο σεξ** για να δείξει ότι ορισμένες πρακτικές ασφαλούς σεξ δεν εξαλείφουν εντελώς τους κινδύνους ΣΜΝ. Μερικές φορές χρησιμοποιείται επίσης στην καθομιλουμένη για να περιγράψει μεθόδους που στοχεύουν στην πρόληψη της εγκυμοσύνης που μπορεί να μειώσουν ή όχι τους κινδύνους ΣΜΝ.

Βιβλιογραφία
------------


1. ↑  Compact Oxford English Dictionary Αρχειοθετήθηκε 2020-03-16 στο Wayback Machine. Oxford University Press, 2009, Accessed 23 September 2009
Ο **Αφρικανόγυπας** ή **Όρνεο του Ρούπελ** είναι ένας μεγάλος γύπας που ζει στην υποσαχάρια Αφρική, στην περιοχή του Σαχέλ. Επίσης από την δεκαετία του '90 κάποια άτομα παραμένουν σε αποικίες ορνέων στη Ν. Ισπανία. Στην Ελλάδα υπάρχει μια καταγραφή τον 19ο αιώνα. 

Ο σημερινός πληθυσμός των 30.000 ατόμων μειώνεται λόγω της έλλειψης ενδιαιτημάτων, της διασποράς δηλητηριασμένων δολωμάτων (θέμα το οποίο αφορά όλα τα είδη γυπών) και άλλων αιτιών. Τόσο η επιστημονική του ονομασία (*Gyps rueppellii*) όσο και η κανονική του του δόθηκε προς τιμήν του Έντουαρντ Ρούπελ (Eduard Rοüppell), Γερμανό εξερευνητή, συλλέκτη και ζωολόγο του 19ου αιώνα. Ο Αφρικανόγυπας θεωρείται πως είναι το πτηνό που πέταξε σε μεγαλύτερο υψόμετρο, φτάνοντας στις 29 Νοεμβρίου του 1973 στα 11.300 μέτρα από την επιφάνεια της θάλασσας.

Μορφολογία
----------

Οι αφρικανόγυπες είναι αισθητά σε μεγάλο βαθμό συγγενικοί με τους Ασπρόπλατους γύπες, με τους οποίους συχνά συζούν στη φύση. Είναι κάπως μικρότερο από το Όρνιο (κατά περίπου 10%, εμφανές όταν τα δύο είδη απαντούν μαζί). Τα ενήλικα πουλιά έχουν μήκος 90-105 εκ. και άνοιγμα φτερών από 220 εώς 255 εκ. και ζυγίζουν από 6,4 ως 9 κιλά. Το χρώμα τους είναι σκούρο με πυκνές ανοιχτόχρωμες κηλίδες, έχουν υπόλευκο-καφέ υπογάστριο και λευκό χνούδι που καλύπτει τον λαιμό και το κεφάλι. Επίσης φέρει λευκό κολάρο γύρω από την βάση του λαιμού (όπως άλλωστε τα περισσότερα είδη του γένους *Gyps*). Τα δύο φύλα μοιάζουν μεταξύ τους. Τα ανήλικα μάλλον όλα σκούρα από πάνω μέχρι κάτω, με μια έντονη λευκή γραμμή μέσα από το μπροστινό χείλος της φτερούγας. Το ενήλικο αναπτύσσει περισσότερες και στενότερες λευκές ταινίες κάτω από την μπροστινή φτερούγα.

* ΑυγόΑυγό
* Κρανίο Κρανίο
* Κεφάλι ΑφρικανόγυπαΚεφάλι Αφρικανόγυπα
* Σε κουφάρι γκου στο ποταμό ΜάραΣε κουφάρι γκου στο ποταμό Μάρα

Παραπομπές
----------

1. ↑  Howard and Moore, p. 102
2. ↑  Lars, Svensson (2015). *Τα πουλιά της Ελλάδας της Κύπρου και της Ευρώπης*. Ελλάδα: Bonnier Fakta. σελ. σ. 90. ISBN 978-960-6861-33-8.
3. ↑  Lars, Svensson (2015). *Τα Πουλιά της Ελλάδας, της Κύπρου και της Ευρώπης*. Ελλάδα: Bonnier Fakta. σελ. σ. 90.
4. ↑  «Rüppell's vulture».
5. ↑   *Animal Planet*. Νοέμβριος 2011.
6. ↑  Lars, Svensson (2015). *Τα Πουλιά της Ελλάδας της Κύπρου και της Ευρώπης*. Ελλάδα: Bonnier Fakta. σελ. σ. 90.
Στην ελληνική μυθολογία με το όνομα **Ασφαλίονας** (***Ασφαλίων***) είναι γνωστός ένας από τους θεράποντες, δηλαδή τους υπηρέτες, του βασιλιά Μενελάου της Σπάρτης κατά τη χρονική περίοδο μετά τον Τρωικό Πόλεμο. Ο Ασφαλίονας αναφέρεται στην *Οδύσσεια* του Ομήρου (ραψωδία δ, στίχοι 216-217) να χύνει νερό στα χέρια του Μενελάου και του Τηλεμάχου πριν το φαγητό: *«Ως έφατ', Ασφαλίων δ' άρ' ύδωρ επί χείρας έχευεν, / οτρηρός θεράπων Μενελάου κυδαλίμοιο»*.

Πηγή
----

* Κρουσίου: *Λεξικόν Ομηρικόν*, διασκευή από την 6η γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901
Συντεταγμένες: 40°10′40″N 21°57′44″E﻿ / ﻿40.17778°N 21.96222°E﻿ / 40.17778; 21.96222

Η **Αύρα** είναι οικισμός της τοπικής κοινότητας Ιμέρων, της δημοτικής ενότητας και δήμου Σερβίων, της περιφερειακής ενότητας (τέως νομού) Κοζάνης, στην περιφέρεια περιφέρεια Δυτικής Μακεδονίας, σύμφωνα με το πρόγραμμα *Καλλικράτης*, καθώς και των μεταβολών που ακολούθησαν αυτό το πρόγραμμα.  Πρίν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Κοζάνης του νομού Κοζάνης , στο γεωγραφικό διαμέρισμα Μακεδονίας.

Γεωγραφία
---------

Η Αύρα είναι χωριό στο Α. ΝΑ. τμήμα του νομού Κοζάνης, στην περιοχή του Βελβεντού, στις βόρειες όχθες της τεχνητής λίμνης Αλιάκμονα (Πολυφύτου) και σε μέσο σταθμικό υψόμετρο 320. Το χωριό απέχει 29 χλμ. περίπου Α. της Κοζάνης.

Πληθυσμός
---------

Μόνιμος | Έτος | Πληθυσμός |
| --- | --- |
| 1991 | 49 |
| 2001 | 43 |
| 2011 | 56 |

Πραγματικός (de facto) | Έτος | Πληθυσμός |
| --- | --- |
| 1961 | 159 |
| 1971 | 82 |
| 1981 | 56 |
| 1991 | 51 |
| 2001 | 57 |
| 2011 | 55 |

Διοικητικές μεταβολές μέχρι τον «Καλλικράτη»
--------------------------------------------

Ο οικισμός αναγνωρίστηκε το 1951 και προσαρτήθηκε στην κοινότητα Ιμέρων του νομού Κοζάνης. Με το ΦΕΚ 244Α - 04/12/1997 αποσπάστηκε από την κοινότητα Ιμέρων και προσαρτήθηκε στον δήμο Σερβίων. Με το ΦΕΚ 87Α - 07/06/2010 αποσπάστηκε από τον δήμο Σερβίων και προσαρτήθηκε στον δήμο Σερβίων-Βελβεντού. Με το ΦΕΚ 43Α - 09/03/2019 αποσπάστηκε από τον δήμο Σερβίων-Βελβεντού και προσαρτήθηκε στον δήμο Σερβίων.

Αξιοθέατα
---------

* Ο ναός του Προφήτη Ηλία, στην ανατολική έξοδο του οικισμού
* Η τεχνητή λίμνη Αλιάκμονα (Πολυφύτου)

Παραπομπές
----------

1. 1 2
2. 1 2
3. 1 2 3  ΠΛ 3:880-1
4. 1 2 3  ΠΛΜ 12:246
5. ↑  Εκδόσεις «Ελλάδα»
6. ↑  «Διακοπές», σ. 944
7. ↑  Google Earth
8. ↑
9. ↑
10. ↑
11. ↑
12. ↑

Πηγές
-----

* Εγκυκλοπαίδεια Πάπυρος Λαρούς Μπριτάνικα, 1996, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)
* Περιοδικό «Διακοπές», εκδ. Δ.Ο.Λ. 2010
* Οργανισμός εκδόσεων «Ελλάδα», χάρτες (Βαρελάς)
* Google Earth
* eetaa.gr

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Σερβίων |
| --- |
|  |
| Δημοτική Ενότητα Καμβουνίων | 
* Ελάτη
* Λαζαράδες
* Μικρόβαλτο
* Τρανόβαλτο
* Φρούριο
 |
|  |
| Δημοτική Ενότητα Λιβαδερού | 
Λιβαδερό |
|  |
| Δημοτική Ενότητα Σερβίων | 
* Σέρβια
* Αυλές
* Αύρα
* Βαθύλακκος
* Γούλες
* Ίμερα
* Καστανιά
* Κουβούκλια
* Κρανίδια
* Λάβα\*
* Λεύκαρα
* Μεσιανή
* Μεταξάς
* Νέα Καστανιά
* Νέα Λάβα
* Νεράιδα
* Πλατανόρρευμα
* Πολύρραχο
* Προσήλιο
* Ροδίτης
* Τριγωνικό
 |
|  |
| 
* Έδρα δήμου: Σέρβια
* \*(Περιοχές με μη μόνιμο πληθυσμό)
* Ιστότοπος: dservionvelventou.gr
 |

 |
Η **Super Cassettes Industries Private Limited**, γνωστότερη με την εμπορική επωνυμία **T-Series** είναι ινδική μουσική δισκογραφική εταιρεία και εταιρεία παραγωγής ταινιών, που ιδρύθηκε από τον Γκουλσάν Κουμάρ το 1983. Είναι κυρίως γνωστή για τη παρουσία της στην βιομηχανία της μουσικής του Bollywood και ίντι-ποπ. Το 2014, η T-Series ήταν η μεγαλύτερη ινδική δισκογραφική εταιρεία, ακολουθούμενη από την Sony Music India και την Zee Music. Η T-Series κατέχει το κανάλι με τις περισσότερες προβολές και συνδρομητές στο YouTube. Τον Νοέμβριο του 2019, αυτό το κανάλι ξεπέρασε τα 118 εκατομμύρια συνδρομητές, ενώ την ίδια χρονική περίοδο τα βίντεο του καναλιού είχαν πάνω από 75 δισεκατομμύρια προβολές. Η T-Series είναι γνωστή κυρίως ως δισκογραφική εταιρεία, αλλά έχει ασχοληθεί και με τη παραγωγή ταινιών.

Παραπομπές
----------

1. ↑  «Super Cassettes Industries Ltd.: Private Company Information». *Bloomberg.com*.
2. 1 2  Kohli-Khandekar, Vanita (20 December 2013). «Tea with BS: Bhushan Kumar». *Business Standard India*. Αρχειοθετήθηκε από το πρωτότυπο στις 7 July 2018.. Ανακτήθηκε στις 7 July 2018.
3. ↑  «Going solo: The era of Indi-pop albums and singles is back». *Hindustan Times*. 20 April 2015. .
4. ↑  Malvania, Urvi (21 April 2014). «Sony Music eyes numero uno position in India». *Business Standard*. .
5. ↑  T-Series becomes first YouTube channel with 100 million subscribers, beats PewDiePie by comfortable margin *Times News Now*, May 29, 2019
6. ↑  «T-Series YouTube Stats, Channel Statistics». *Social Blade*. Ανακτήθηκε στις 1 Απριλίου 2019.